Fuerteventura

**Fuerteventura** on Kanariansaariin kuuluva saari Atlantin valtamerellä 115 kilometriä länteen Afrikan rannikosta. Saaren väkiluku oli 100&nbsp;929 vuonna 2008. Saaren pääkaupunki on Puerto del Rosario. Fuerteventuran asukkaiden tärkein elinkeino on matkailu. Muita elinkeinoja ovat muun muassa kalastus ja maatalous.

## Historia
Fuerteventura sai alkunsa tulivuorenpurkauksen seurauksena noin 12 miljoonaa vuotta sitten.

Alkuperäiset asukkaat guanchit saapuivat saarelle satoja vuosia ennen eurooppalaisia. Guancheilla ja Pohjois-Afrikan Atlasvuorilla asuvilla berberiheimoilla oletetaan olevan läheinen yhteys.

Ranskalainen Jean de Betancourt valloitti Fuerteventuran 1400-luvun alussa. Hän miehitti Betancurian kaupungin ja nimesi sen itsensä mukaan. Saaren ensimmäinen kristitty kirkko rakennettiin myös sinne.

Fuerteventuran nimen alkuperästä on useampikin teoria, erään teorian mukaan Jean de Betancourt antoi saarelle nimen Fuerteventura, pitäessään saarella käymistä suurena seikkailuna. Toisen teorian mukaan nimi tulee espanjankielisistä sanoista *el viento fuerte* ().

## Maantiede ja ilmasto
Fuerteventura sijaitsee 105&nbsp;km Marokon Cape Jubystä länteen.

Saaren pinta-ala on noin 1&nbsp;660 neliökilometriä ja se on Kanariansaarten toiseksi suurin. Saari on noin 100&nbsp;km pitkä ja 30&nbsp;km leveä. Saaren korkein huippu on 807 metriä korkea Pico de Jandia.

Saari on maaperältään karu ja aavikkomainen. Saarella on rantaviivaa 340 kilometriä, josta kullankeltaista hiekkarantaa noin 50 kilometriä. Fuerteventuran rantavedet ovat usein turkoosinvihreitä, koska saaren rannat ovat matalia ja vesi kirkasta. Corralejon eteläpuolella on suuri valkohiekkainen dyynialue. Saaren eteläosassa Jandiassa on puolestaan 25 kilometriä pitkä ranta. Isla de Lobosin saari Corralejon lähellä on myös suosittu retkeilykohde. Betancurian historiallinen kaupunki saaren sisäosissa on myös näkemisen arvoinen.

Fuerteventura on osa Las Palmasin maakuntaa ja jakautuu kuuteen kuntaan:

* Antigua
* Betancuria
* La Oliva
* Pájara
* Puerto del Rosario
* Tuineje

Fuerteventuran ilmasto on läpi vuoden hyvin tasainen. Lämpötila laskee hyvin harvoin alle 18&nbsp;°C ja nousee harvoin yli 24&nbsp;°C. Joulukuusta helmikuuhun ilmasto saattaa olla epävakainen ja kolea. Saarella tuulee lähes aina.

## Matkailu

Fuerteventuralla on upeiden ja aurinkoisten hiekkarantojen ja dyynien ansiosta erinomaiset puitteet rantalomailuun. Lisäksi saarella on monipuoliset mahdollisuudet aktiivilomailuun, erityisesti vesiurheiluun.

Fuerteventuran suurimmat matkailukohteet ovat Corralejon kylä saaren pohjoisosassa, Morro Jable saaren eteläosassa Jandiassa ja ainoastaan matkailua varten rakennettu Caleta de Fuste hieman pääkaupunki Puerto del Rosarion eteläpuolella. Myös kalastuskylä El Cotillo luoteisrannikolla, Isla de Lobosin saari Corralejon lähellä ja Betancurian historiallinen kaupunki saaren sisäosissa ovat suosittuja matkakohteita.

Isla de Lobosin saari Corralejon lähellä on myös suosittu retkeilykohde. Varsinaisia kulttuurinähtävyyksiä saarella ei juuri ole, mutta Betancurian historiallinen kaupunki saaren sisäosissa on näkemisen arvoinen. Fuerteventuralla ei myöskään ole kovin vilkasta yöelämää, mutta esimerkiksi Corralejossa on jonkin verran menopaikkoja.

## Galleria


Tiedosto:Puerto del Rosario - Avenida de los Reyes de España - port 02 ies.jpg|Puerto del Rosarion satama.
Tiedosto:Puerto del Rosario Ampuyenta - FV-20 - Ermita de San Pedro Alcántara 10 ies.jpg|*Ermita de San Pedro Alcántara* -kirkko Puerto del Rosariossa.
Tiedosto:Playa Corralejo Fuerteventura.jpg|Uimaranta Corralejossa saaren pohjoisosassa.
Tiedosto:MorroJable Fuerteventura.JPG|Morro Jablen lomakeskus saaren eteläosassa.
Tiedosto:Pájara Morro Jable (Mirador de Calle Abubilla) 02 ies.jpg|Morro Jable.
Tiedosto:Betancuria 01.JPG|Betancuria.
Tiedosto:La Oliva - FV-1 - Dunas 16 ies.jpg|Valtatie FV-1 dyynien kohdalla.
Tiedosto:Pájara - Road to Cofete - Euphorbia canariensis 06 ies.jpg|Kanariantyräkkejä (*Euphorbia canariensis*) Fuerteventuralla.


## Lähteet
*

### Viitteet

## Aiheesta muualla

* Fuerteventura - Rantapallo
* Matkakohteena Corralejo, Fuerteventura (Kanariansaaret) 
* Fuertedogs - hollantilaisen säätiön ylläpitämä koirien turvakoti, joka edistää tietoa rodusta Podenco Canario ja jossa voi vierailla.